Legal Document

Category: 98

Text:
62. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΕΜΠΟΡΙΟΥ Αριθ. Ε3/2274 της 26 Ιουν./7 Αυγ. 1991 (ΦΕΚ Β΄ 653) Πληρωμή της αξίας των εισαγομένων αγαθών με Προέμβασμα. Έχοντας υπόψη: 1.Τον Νόμ. 936/79 «περί τροποποιήσεως και συμπληρώσεως των περί Εξωτερικού Εμπορίου διατάξεων ως και καταργήσεως συναφών διατάξεων». 2.Την Ε6/7900/79 Κ.Υ.Α. «περί κωδικοποιήσεως και συμπληρώσεως των διατάξεων που ρυθμίζουν τα της εισαγωγής αγαθών από την αλλοδαπή». 3.Την Ε6/1913/87 απόφαση σχετικά με την τροποποίηση διατάξεων της Ε6/7900/79 Κ.Υ.Α. 4.Την Ε6/4108/22.11.1988 απόφαση, σχετικά με την τροποποίηση διατάξεων της Ε6/7900/79 Κ.Υ.Α. 5.Την Υ.1060/4.5.1990 του Πρωθυπουργού «Καθορισμός αρμοδιοτήτων του Αναπληρωτού Υπουργού Εμπορίου». 6.Την ανάγκη εκσυγχρονισμού του καθεστώτος εισαγωγής ειδών με προέμβασμα (προπληρωμή) και ενίσχυσης των επενδύσεων στην χώρα, αποφασίζουμε: 1.(Αντικαθίσταται το με αριθ. 5 εδάφιο της παρ. V της Ε6/7900/79, ανωτ. αριθ. 23). 2.Οι εγκρίσεις προπληρωμών θα χορηγούνται από τις μεσολαβούσες Τράπεζες σε ποσοστό που δεν μπορεί να υπερβαίνει το 50% της τιμολογιακής αξίας των αγαθών η δε φόρτωση αυτών θα πραγματοποιείται μέσα σε έξι (6) μήνες από την ημερομηνία εκτέλεσης του προεμβάσματος. 3.Ανατίθεται στην Τράπεζα της Ελλάδος να καθορίσει τους επί μέρους όρους και τις απαραίτητες εγγυήσεις για την εκτέλεση των προεμβασμάτων. 4.Ανατίθεται στην Επιτροπή Ρυθμίσεως Θεμάτων Εισαγωγής (Ε.Ρ.Θ.Ε.): α.Να εξετάζει αιτήματα για προεμβάσματα αξίας μεγαλυτέρας του 50% της τιμολογιακής αξίας των αγαθών και για προθεσμίες φόρτωσης πέραν του εξαμήνου. β.Να εξετάζει αιτήματα για προεμβάσματα και για τυχόν άλλα αγαθά, όταν από τη φύση του εμπορεύματος ή τον σκοπό για τον οποίο προορίζονται δικαιολογείται, κατά την κρίση της Επιτροπής, η διενέργεια προεμβάσματος. 5.Στους παραπάνω περιορισμούς δεν υπόκεινται τα διενεργούμενα προεμβάσματα: α.Που εκτελούνται έναντι φορτωτικών εγγράφων. β.Για το Δημόσιο Τομέα, όπως αυτός ορίζεται στο άρθρ. 51 του Νόμ. 1892/90. γ.Για τους εν γένει φορείς του Ενιαίου Προγράμματος Προμηθειών. 6.Η Ε6/4108/22.11.1988 απόφαση καταργείται. Σελ. 250,536(α) Τεύχος 1210 - Σελ. 108